**Fejér Megyei Önkormányzat Közgyűlésének**

**4/2020. (I.23.) határozata**

**a Fejér Megyei Nőkért és Újszülöttekért Alapítvány és a Fejér Megyei Tartalékosokért Alapítvány támogatásáról**

A Fejér Megyei Közgyűlés megtárgyalta a „Javaslat a Fejér Megyei Önkormányzat 2020. évi költségvetésének megállapítására, az adósságot keletkeztető ügyletből származó fizetési kötelezettség meghatározására, továbbá alapítványok támogatására” című előterjesztést és az alábbi határozatot hozta.

1. A Közgyűlés a Fejér Megyei Nőkért és Újszülöttekért Alapítvány részére a Fejér Megyei Szent György Egyetemi Oktató Kórház Szülészet Nőgyógyászati Osztály dolgozói ünnepélyes osztályértekezletének költségeire 300 000 forint összegű támogatást biztosít.
2. A Közgyűlés a Fejér Megyei Tartalékosokért Alapítvány részére a XX. alkalommal megrendezésre kerülő Doni emléktúra rendezvénysorozaton belül a Fejér menetszázad túrájának költségeire 200 000 forint összegű támogatást biztosít.
3. Az 1-2. pontokban rögzített alapítványi támogatásokra a Fejér Megyei Önkormányzat 2020. évi költségvetési rendelet 2. melléklet V. Egyéb működési célú kiadások (tartalékokkal együtt) előirányzata nyújt fedezetet.

**Felelős:** Dr. Molnár Krisztián

közgyűlés elnöke

**Határidő**: soron kívül

Székesfehérvár, 2020. január 23.

megyei jegyző jogkörében eljárva:

**Dr. Molnár Krisztián s.k. Hajnalné dr. Szecsődi Zsuzsanna s.k.**

a közgyűlés elnöke megyei aljegyző

Kivonat hiteléül: